Държавен вестник, бр. 30, 2003 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  30
ДЕКЛАРАЦИЯ
на Тридесет и деветото Народно събрание на
Република България
Тридесет и деветото Народно събрание на
Република България,
Като приветства подписването от постоянни-
те представители на страните членки в Съвета на
НАТО на 26 март 2003 г. в Брюксел на Протоко-
лите за присъединяване на седемте поканени
държави към Северноатлантическия договор;
Като оценява ключовото значение на това
събитие за реализиране на стратегическия
външнополитически приоритет на Република
България за членство в Алианса;
Като приема подписването на Протокола за
присъединяване на Република България към
Северноатлантическия договор за резултат от
провежданата последователна външна полити-
ка от 1990 г. насам. Тази политика намери крас-
норечив израз в българското участие в коали-
цията във връзка с кризата в Персийския за-
лив през 1990 г. и подкрепата ни за операция
“Пустинна буря”, както и в действията на стра-
ната като фактически съюзник на НАТО по
време на Косовската криза през 1999 г. След
терористичните атаки срещу САЩ на 11 сеп-
тември 2001 г. нейно категорично продълже-
ние бе активното включване на България в
глобалната коалиция за борба срещу междуна-
родния тероризъм—участието ни в ИСАФ в
Афганистан, както и усилията на българската
държава за разрешаване на Иракската криза;
Като изразява най-дълбокото си съжале-
ние, че след 13-годишни усилия на междуна-
родната общност, включително в рамките на
ООН, ЕС и НАТО, и след 16 резолюции на
Съвета за сигурност бяха изчерпани всички
възможни мирни средства за разрешаване на
тази криза и се наложи употреба на сила, на
основата на резолюции 678, 687 и 1441 на
Съвета за сигурност, във връзка с Глава VII
от Устава на ООН;
Като одобрява напълно политиката на Бъл-
гария в защита на националните интереси, из-
разена в Декларацията на Народното събрание
от 21 септември 2001 г., във връзка с борбата
срещу тероризма, Решението на Народното
събрание от 7 февруари 2003 г. по кризата около
Ирак, което определи рамките за участие на
България в Коалицията по разоръжаването на
Ирак от оръжия за масово унищожение, съг-
ласно резолюциите на Съвета за сигурност на
ООН, и действията на правителството в изпъл-
нение на посочените ангажименти;
Като изразява надежда за бързо разрешава-
не на кризата с минимални човешки жертви и
разрушения, което ще открие пътя към мирно-
то демократично бъдеще и благоденствие на
Ирак и неговия народ;
Като приема подписването на Присъедини-
телните протоколи като важна стъпка по пътя
на присъединяването към НАТО и като серио-
зен успех на страната, което отразява нейните
постижения във вътрешен и международен план
и в подготовката за членство,
Д Е К Л А Р И Р А :
1. Готовност на Република България да до-
върши реформите, необходими за пълноправ-
но членство в НАТО.
2. Готовност да сътрудничим с 19-те парла-
мента на страните—членки на НАТО, за по-
бърза ратификация и приемане на 7-те нови
страни членки.
3. Увереност в бъдещата роля на разшире-
ния НАТО като гарант за глобалната сигурност
и световния мир.
Декларацията е приета от ХХХIХ Народно
събрание на 28 март 2003 г. и е подпечатана с
официалния печат на Народното събрание.
Председател на Народното събрание:
Огнян Герджиков
18974
МИНИСТЕРСКИ СЪВЕТ
РЕШЕНИЕ № 148
ОТ 12 МАРТ 2003 Г.
за даване на разрешение за прехвърляне на
права и задължения по Договора за търсене и
проучване на нефт и газ в блок “В-Голица” от
“Рамко България Лимитид” на “Болкан
Експлорърс (България) Лимитид”
На основание чл. 25, ал. 1 и 5 във връзка с
чл. 5, т. 2 и чл. 6, ал. 2 от Закона за подземните
богатства и Решение № 89 на Министерския
съвет от 2002 г. за издаване на разрешение на
“Рамко България Лимитид”—Абърдийн, Шот-
ландия, за търсене и проучване на нефт и газ в
блок “В-Голица” (ДВ, бр. 21 от 2002 г.)
МИНИСТЕРСКИЯТ СЪВЕТ
Р Е Ш И :
1. Разрешава на “Рамко България Лими-
тид”—Абърдийн, Шотландия—титуляр на раз-
решение за търсене и проучване на нефт и газ в
блок “В-Голица”, да прехвърли на “Болкан Екс-
плорърс (България) Лимитид”—Дъблин, Ир-
ландия, изцяло правата и задълженията, произ-
тичащи от разрешението и конкретизирани в
Договора за търсене и проучване на нефт и газ
в блок “В-Голица”, сключен с министъра на
околната среда и водите на 14 февруари 2002 г.
2. Упълномощава министъра на околната
среда и водите да подпише с “Рамко България
Лимитид”—Абърдийн, Шотландия, и с “Бол-
кан Експлорърс (България) Лимитид”—Дъб-
лин, Ирландия, допълнително споразумение
към Договора за търсене и проучване на нефт и
газ в блок “В-Голица” в срок един месец от
влизането в сила на решението.
Министър-председател:
Симеон Сакскобургготски
Главен секретар на Министерския съвет:
Севдалин Мавров
18159